Решение на Общия съд (седми състав) от 13 май 2014 г. —
McBride и др./Комисия(Съединени дела T‑458/10—T‑467/10 и T‑471/10)
„Рибарство — Мерки за опазване на рибните ресурси — Преструктуриране на отрасъла — Искания за увеличаване на целите на многогодишната програма за ориентиране с оглед на подобряване на безопасността на борда — Искане от страна на Ирландия, което се отнася до различни кораби — Решение, прието след като Общият съд отменя първоначалното решение по същото производство — Ново решение за отхвърляне — Липса на компетентност на Комисията“
Рибарство — Обща структурна политика — Многогодишни програми за ориентиране — Мерки, които са насочени към увеличаване на целите на програма за подобряване на морската безопасност и които позволяват увеличаване на капацитета на определени кораби — Изпълнителни правомощия на Комисията — Решение 2003/245 на Комисията — Искания за увеличаване на целите на многогодишната програма за ориентиране POP IV с оглед на подобряване на безопасността, мореплаването, хигиената, качеството на продуктите и условията на труд за корабите с обща дължина, по-голяма от 12 метра — Липса на правно основание — Липса на компетентност на Комисията (член 5 ДЕС и член 13, параграф 2 ДЕС; член 2, параграф 6 ДФЕС; член 4, параграф 2 от Решение 97/413 на Съвета; Решение 2003/245 на Комисията) (вж. точки 21, 23—27, 33—36 и 40—46)
Предмет
Искане за отмяна на решения C(2010) 4758, C(2010) 4748, C(2010) 4757, C(2010) 4751, C(2010) 4764, C(2010) 4750, C(2010) 4761, C(2010) 4767, C(2010) 4754, C(2010) 4753 и C(2010) 4752 на Комисията от 13 юли 2010 г., с които се отхвърля искането на Ирландия за увеличаване на целите на многогодишната програма за ориентиране IV за периода от 1 януари 1997 г. до 31 декември 2001 г., за да се вземат предвид подобренията в областта на безопасността по отношение на корабите Peader Elaine II, Heather Jane II, Pacelli, Marie Dawn, Westward Isle, Golden Rose, Shauna Ann, Antartic, Niamh Eoghan, Menhaden и Brendelen, притежавани съответно от г‑н Peter McBride, г‑н Hugh McBride, Mullglen, г‑н Boyle, г‑н Flaherty, Ocean Trawlers, г‑н Fitzpatrick, г‑н McHugh, г‑н Hannigan, г‑н Murphy и г‑н Gill, които решения са приети след отмяната на Решение 2003/245/ЕО на Комисията от 4 април 2003 г. относно получените от Комисията искания за увеличаване на целите на МПО ІV с оглед на подобряване на безопасността, мореплаването, хигиената, качеството на продуктите и условията на труд за корабите с обща дължина, по-голяма от 12 метра (ОВ L 90, стр. 48) с Решение на Съда от 17 април 2008 г. по дело Flaherty и др./Комисия (C‑373/06 P, C‑379/06 P и C‑382/06 P, Сборник, стр. I‑2649) и Решение на Общия съд от 13 юни 2006 г. по дело Boyle и др./Комисия (T‑218/03—T‑240/03, Recueil, стр. II‑1699)
Диспозитив
1)
Отменя решения C(2010) 4758, C(2010) 4748, C(2010) 4757, C(2010) 4751, C(2010) 4764, C(2010) 4750, C(2010) 4761, C(2010) 4767, C(2010) 4754, C(2010) 4753 и C(2010) 4752 на Комисията от 13 юли 2010 г., с които се отхвърля искането на Ирландия за увеличаване на целите на многогодишната програма за ориентиране IV, за да се вземат предвид подобренията в областта на безопасността по отношение на корабите на жалбоподателите.
2)
Осъжда Европейската комисия да заплати съдебните разноски.